Kuressaare linnavalitsus toonitab, et linnuse vallikraavid ei ole ette nähtud ujumiseks ja suplemiseks ning paluvad selleks otstarbeks neid mitte ka kasutada.
“Vallikraavi voolab suur osa linna sademeveest, seega võib seal olla ka inimestele ohtlikke baktereid,” ütles abilinnapea Mart Mäeker pärast seda, kui linnavalitsus oli arutanud eelmise nädala lõpus üles kerkinud probleemi.
Mäekeri sõnul püütakse probleemist lahti saada avalikkuse teavitamise teel. Keelavaid silte üles riputama ei hakata. “Lahendus ei ole siltide paigaldamises. Siltidega tähistatakse kohad, mis sobivad ujumiseks ja suplemiseks, mitte vastupidi,” ütles Mäeker.